CELEX: 32019D1742
Language: lv
Date: 2019-10-17 00:00:00
Title: Komisijas Īstenošanas lēmums (ES) 2019/1742 (2019. gada 17. oktobris) par tarifikācijas zonu vienības likmju atbilstību Īstenošanas regulām (ES) Nr. 390/2013 un (ES) Nr. 391/2013 (izziņots ar dokumenta numuru C(2019) 7333) (Dokuments attiecas uz EEZ)

21.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 267/9
               
            
         KOMISIJAS ĪSTENOŠANAS LĒMUMS (ES) 2019/1742
         (2019. gada 17. oktobris)
         par tarifikācijas zonu vienības likmju atbilstību Īstenošanas regulām (ES) Nr. 390/2013 un (ES) Nr. 391/2013
         (izziņots ar dokumenta numuru C(2019) 7333)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2004. gada 10. marta Regulu (EK) Nr. 550/2004 par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula) (1) un jo īpaši tās 15. panta 4. punktu,
         ņemot vērā Komisijas 2013. gada 3. maija Īstenošanas regulu (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem (2), un jo īpaši tās 17. panta 1. punkta d) un e) apakšpunktu,
         tā kā:
         
                     (1)
                  
                  
                     Īstenošanas regulā (ES) Nr. 391/2013 ir noteikta kopīga tarifikācijas sistēma aeronavigācijas pakalpojumiem. Kopīgā tarifikācijas sistēma ir būtiska Eiropas Parlamenta un Padomes Regulas (EK) Nr. 549/2004 (3) 11. pantā un Komisijas Īstenošanas regulā (ES) Nr. 390/2013 (4) noteikto darbības uzlabošanas mērķu sasniegšanai.
                  
               
                     (2)
                  
                  
                     Komisijas Īstenošanas lēmums 2014/132/ES (5) otrajam pārskata periodam, kas aptver 2015.–2019. gadu, izvirza Savienības mēroga darbības uzlabošanas mērķus, to starpā izmaksu efektivitātes mērķi maršruta aeronavigācijas pakalpojumiem, ko izsaka aprēķinātās vienības izmaksās par šo pakalpojumu sniegšanu.
                  
               
                     (3)
                  
                  
                     Saskaņā ar Īstenošanas regulas (ES) Nr. 391/2013 17. panta 1. punkta b) un c) apakšpunktu Komisijai jāizvērtē tarifikācijas zonu vienības likmes, ko dalībvalstis tai iesniegušas atbilstoši minētās īstenošanas regulas 9. panta 1. un 2. punktam. Izvērtējumā pārbauda minēto vienības likmju atbilstību Īstenošanas regulām (ES) Nr. 390/2013 un (ES) Nr. 391/2013.
                  
               
                     (4)
                  
                  
                     Komisija ar Eirokontroles Darbības izvērtēšanas nodaļas un Eirokontroles Centrālā maršruta maksājumu biroja atbalstu ir veikusi 2019. gada vienības likmju izvērtēšanu, izmantojot dalībvalstu līdz 2018. gada 1. jūnijam un 2018. gada 1. novembrim iesniegtos datus un papildinformāciju. Izvērtējumā Komisija ņēma vērā arī dalībvalstu sniegtos paskaidrojumus un 2019. gada maršruta pakalpojumu vienības likmēs izdarītās korekcijas.
                  
               
                     (5)
                  
                  
                     Funkcionālā gaisa telpas bloka (FAB) BlueMed dalībnieces Grieķija, Itālija, Kipra un Malta 2018. gada 21. decembrī iesniedza vēlreiz pārskatītus FAB darbības uzlabošanas mērķus, kuru pamatā attiecīgā gadījumā ir korektīvi pasākumi un kurus Komisija secīgi izvērtēja. Attiecībā uz galveno darbības jomu “veiktspēja” Komisija izvērtēja šo vēlreiz pārskatīto maršruta gaisa satiksmes plūsmas pārvaldības kavēšanās mērķu atbilstību saskaņā ar visiem Īstenošanas regulas (ES) Nr. 390/2013 IV pielikuma 4. punktā noteiktajiem kritērijiem. Šis izvērtējums ir apliecinājis, ka minētie vēlreiz pārskatītie mērķi atbilst attiecīgajam Savienības mēroga darbības uzlabošanas mērķim. Komisija par to informēja attiecīgās dalībvalstis. Itālija būtu arī attiecīgi jāinformē par to, ka 2018. gada vienības likme atbilst Īstenošanas regulām (ES) Nr. 390/2013 un (ES) Nr. 391/2013.
                  
               
                     (6)
                  
                  
                     Grieķijas iestādes apliecināja Komisijai, ka aprēķinātās izmaksas, kas iekļautas 2017. un 2018. gada vienības likmēs, atbilst Regulai (ES) Nr. 391/2013. Grieķija būtu jāinformē par to, ka, pamatojoties uz patlaban pieejamo informāciju, Grieķijas tarifikācijas zonas 2017. un 2018. gada maršruta vienības likmes atbilst Īstenošanas regulām (ES) Nr. 390/2013 un (ES) Nr. 391/2013.
                  
               
                     (7)
                  
                  
                     Komisija saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu secināja arī to, ka Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Horvātijas, Itālijas, Kipras, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas, Zviedrijas un Apvienotās Karalistes iesniegtās maršruta tarifikācijas zonu 2019. gada vienības likmes atbilst Īstenošanas regulām (ES) Nr. 390/2013 un (ES) Nr. 391/2013. Minētās dalībvalstis būtu jāinformē par šo secinājumu.
                  
               
                     (8)
                  
                  
                     Secinājums un paziņojums par to, ka tarifikācijas zonu vienības likmes atbilst Īstenošanas regulām (ES) Nr. 390/2013 un (ES) Nr. 391/2013, neskar Regulas (EK) Nr. 550/2004 16. pantā paredzēto notiekošo pārskatīšanu un izmeklēšanu,
                  
               IR PIEŅĒMUSI ŠO LĒMUMU.
         
            1. pants
            Šā lēmuma pielikumā noteiktās maršruta tarifikācijas zonu 2019. gada vienības likmes atbilst Īstenošanas regulām (ES) Nr. 390/2013 un (ES) Nr. 391/2013.
         
         
            2. pants
            Itālijas maršruta tarifikācijas zonas 2018. gada vienības likme 79,98 EUR atbilst Īstenošanas regulām (ES) Nr. 390/2013 un (ES) Nr. 391/2013. Grieķijas maršruta tarifikācijas zonas 2017. gada vienības likme 29,95 EUR un 2018. gada vienības likme 31,47 EUR atbilst Īstenošanas regulām (ES) Nr. 390/2013 un (ES) Nr. 391/2013.
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 17. oktobrī
            
               
                  Komisijas vārdā –
               
               Violeta BULC
               
                  Komisijas locekle
               
            
         
         
            (1)  OV L 96, 31.3.2004., 10. lpp.
         
         
            (2)  Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem (OV L 128, 9.5.2013., 31. lpp.).
         
            (3)  Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula) (OV L 96, 31.3.2004., 1. lpp.).
         
            (4)  Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu (OV L 128, 9.5.2013., 1. lpp.).
         
            (5)  Komisijas 2014. gada 11. marta Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam (OV L 71, 12.3.2014., 20. lpp.).
      
      
         
            PIELIKUMS
            
               Maršruta vienības likmes 2019. gadam
            
            
                         
                     
                     
                        Tarifikācijas zona
                     
                     
                        2019. gada maršruta vienības likme valsts valūtā (1)
                        
                     
                  
                        1
                     
                     
                        Beļģija–Luksemburga
                     
                     
                        67,55
                     
                  
                        2
                     
                     
                        Bulgārija
                     
                     
                        61,17
                     
                  
                        3
                     
                     
                        Čehija
                     
                     
                        1029,20
                     
                  
                        4
                     
                     
                        Dānija
                     
                     
                        425,18
                     
                  
                        5
                     
                     
                        Vācija
                     
                     
                        63,63
                     
                  
                        6
                     
                     
                        Igaunija
                     
                     
                        29,17
                     
                  
                        7
                     
                     
                        Īrija
                     
                     
                        28,12
                     
                  
                        8
                     
                     
                        Grieķija
                     
                     
                        30,45
                     
                  
                        9
                     
                     
                        Spānijas Kanāriju salas
                     
                     
                        49,82
                     
                  
                        10
                     
                     
                        Spānijas kontinentālā daļa
                     
                     
                        61,19
                     
                  
                        11
                     
                     
                        Francija
                     
                     
                        60,81
                     
                  
                        12
                     
                     
                        Horvātija
                     
                     
                        313,27
                     
                  
                        13
                     
                     
                        Itālija
                     
                     
                        77,96
                     
                  
                        14
                     
                     
                        Kipra
                     
                     
                        31,84
                     
                  
                        15
                     
                     
                        Latvija
                     
                     
                        27,02
                     
                  
                        16
                     
                     
                        Lietuva
                     
                     
                        42,75
                     
                  
                        17
                     
                     
                        Ungārija
                     
                     
                        9765,46
                     
                  
                        18
                     
                     
                        Malta
                     
                     
                        22,37
                     
                  
                        19
                     
                     
                        Nīderlande
                     
                     
                        56,77
                     
                  
                        20
                     
                     
                        Austrija
                     
                     
                        67,74
                     
                  
                        21
                     
                     
                        Polija
                     
                     
                        175,02
                     
                  
                        22
                     
                     
                        Portugāle
                     
                     
                        24,68
                     
                  
                        23
                     
                     
                        Rumānija
                     
                     
                        140,60
                     
                  
                        24
                     
                     
                        Slovēnija
                     
                     
                        59,51
                     
                  
                        25
                     
                     
                        Slovākija
                     
                     
                        49,69
                     
                  
                        26
                     
                     
                        Somija
                     
                     
                        49,88
                     
                  
                        27
                     
                     
                        Zviedrija
                     
                     
                        530,55
                     
                  
                        28
                     
                     
                        Apvienotā Karaliste
                     
                     
                        52,00
                     
                  
               (1)  Šajās vienības likmēs nav ietverta administratīvā vienības likme norēķinu un maksājumu iekasēšanas izmaksu atlīdzināšanai, kas minēta Īstenošanas regulas (ES) Nr. 391/2013 18. panta 1. punktā un ko piemēro valstīm, kuras pievienojušās Eirokontroles daudzpusējam nolīgumam par maršruta maksājumiem.